
נוסח לא מתוקן

מושב רביעי

פרוטוקול
מישיבת ועדת הכספים

שהתקיימה ביום שני, י"א בכסלו התשס"ו - 12 בדצמבר 2005 - בשעה 11:30

סדר היום:
תקנות מילווה המדינה (אגרות חוב מסוג: "אג"ח ממשלתית צמודה", "אג"ח ממשלתית", "אג"ח ממשלתית - ריבית משתנה", "גילון חדש", "גליל", "שחר") 
נכחו:
חברי הוועדה:

יעקב ליצמן - היו"ר

חיים אורון

נסים דהן

מוזמנים:
ימימה מזוז, משרד האוצר

יוסי שטיינברג, חשכ"ל, משרד האוצר

עדי שחף, אגף החשכ"ל, משרד האוצר

יועצת כלכלית:
סמדר אלחנני 

יועצת משפטית:
הלית מגידו

מנהל הוועדה:
טמיר כהן
רשמת פרלמנטרית:
הדס דויטש

תקנות מילווה המדינה (אגרות חוב מסוג: "אג"ח ממשלתית צמודה", "אג"ח ממשלתית", "אג"ח ממשלתית - ריבית משתנה", גילון חדש", "גליל", "שחר")

היו"ר יעקב ליצמן:

 בוקר טוב, אני מתכבד לפתוח את הישיבה. הגב' ימימה מזוז, תסבירי בבקשה. 

ימימה מזוז:

לפני כשנה העברנו בכנסת תיקון לחוק מילווה המדינה. עיקר התיקון היה בפעילותם של עושי השוק. בעקבות התיקון והתאמות נוספות שרצינו לעשות בתקנות שמסדירות את אגרות החוב, אנו באים עם הצעה להתקין תקנות שיאפשרו הנפקת שלוש סדרות חדשות של אגרות החוב, שמותאמות לשיטה החדשה, ולתקן את התקנות הקיימות באותן סדרות שאנו מנפיקים היום, לעשות התאמות נוספות באותם עניינים, פחות או יותר.


אנו מדברים על אגרות חוב חדשות שאחת צמודה למדד, אחת עם ריבית משתנה ואחת עם ריבית קבועה, לא צמודה. אני מדברת על שלוש סדרות של תקנות חדשות.

היו"ר יעקב ליצמן:

יש התנגדות?

ימימה מזוז:

יש שלוש סדרות חדשות שקראת. בנוסף, יש אגרות חוב שאנו מנפיקים היום לפי תקנות קיימות, ואותן אנו רוצים לתקן, כי נמשיך להנפיק לפיהן, עד שתהיה כמות רלוונטית. אותן אנו רוצים לתקן כדי להתאימן לאותן הוראות שאנו מחדשים גם בתקנות.

הלית מגידו:

זה לא רטרואקטיבית, נכון?

ימימה מזוז:

נכון.


יש כאן גם שלוש סדרות, תקנות קיימות, שאנו מתקנים, וזה תיקונים לתקנות מילווה המדינה סדרות מסוג גילון חדש (תיקון), סדרות מסוג גליל (תיקון) וסדרות מסוג שחר (תיקון).

נסים דהן:

אני רוצה לשאול; ראיתי בתקנות שיש אפשרות לממשלה לעשות פדיון מוקדם. אני פוחד שגברת כהן מחדרה עלולה להיפגע. יכול להיות שכדאי לה, והיא לא תדע, כי אף אחד מכם לא חושב עליה. האם יש בתקנות החובה להודיע לגברת כהן מחדרה – לא רק לגופים הציבוריים והמוסדיים, שהם הרוב המוחלט שקונה את אגרות החוב? הם מסודרים, יש להם כל המידע. גברת כהן מחדרה לא תדע שיש פדיון מוקדם כדאי, והיא תפסיד.

ימימה מזוז:

יש חובה לפרסם לציבור. איך, בדיוק, יהיה הפרסום, אנו לא קבענו. כשאנו עושים פדיון מוקדם, יש לנו עניין להגיע למקסימום, לכן נעשה פרסום כזה שינסה להגיע לכל המחזיקים באשר הם. מבחינה זאת זה גם משתלב גם עם האינטרס של הפדיון המוקדם.

נסים דהן:

 מסכים. אני רוצה שזה יהיה קבוע בתקנות.

היו"ר יעקב ליצמן:

 אני מוכן שיתחייבו לנו שיביאו לנו את דרכי הפרסום.

ימימה מזוז:

בסדר.

היו"ר יעקב ליצמן:

 מי בעד תקנות מילווה המדינה (אגרות חוב מסוג "אג"ח ממשלתית צמודה"), התשס"ו-2005? מי נגד? התקנות אושרו.


מי בעד תקנות מילווה המדינה (אגרות חוב מסוג "אג"ח ממשלתית"), התשס"ו-2005? מי נגד? התקנות אושרו.


מי בעד תקנות מילווה המדינה (אגרות חוב מסוג "אג"ח ממשלתית - ריבית משתנה"), התשס"ו-2005? מי נגד? התקנות אושרו.


מי בעד תקנות מילווה המדינה (סדרות מסוג "גילון חדש")(תיקון), התשס"ו-2005? מי נגד? התקנות אושרו.


מי בעד תקנות מילווה המדינה (סדרות מסוג "גליל")(תיקון), התשס"ו-2005? מי נגד? התקנות אושרו.


מי בעד תקנות מילווה המדינה (סדרות מסוג "שחר")(תיקון), התשס"ו-2005? מי נגד? התקנות אושרו.


תודה רבה, הישיבה נעולה.

הישיבה ננעלה.

